П Р О Т О К О Л    № 6
от заседание на
Комисията по анализ и отчитане степента на натовареност
на органите на съдебната власт 
към Висшия съдебен съвет

17 февруари 2015 г.

Днес, 17 февруари 2015 г., вторник, от 13.30 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС сътрудници към комисията: Красимира Василева – началник-отдел „ЮОДКВСС”, д-я „Правна”, Румен Митев – началник-отдел „САОД”, д-я „ИТСС”, Румяна Тодорова и Емилия Петкова – старши експерти в отдел „САОД”, д-я ИТСС”. 

1. ОТНОСНО: Писмо от директора на Националната следствена служба (вх. № 11-12-025/13 от 07.01.2015 г. към справките за индивидуалната натовареност на следователите за последното тримесечие на 2014 г., обсъдени от комисията в заседание на 13.01.2015 г.

Писмото е придружаващо периодичните справки за натовареността на следователите за последното тримесечие на 2014 г., които директорът на НСлС предоставя периодично в изпълнение на решение на комисията по т. 3.2. от Протокол № 5/04.02.2014 г. В писмото е формулирано искане за уточняване на понятието „новоразпределени дела” с оглед подаване на вярна информация по уеднаквени критерии от всички следствени отдели. Съгласно текста на писмото под новоразпределени през тримесечието на конкретен следовател дела биха могли да се разбират: дела, заведени в регистрите на досъдебните производства с нови номера; възобновени; върнати от съд, прокурор, отменено прекратяване; превъзложени от друг следовател поради различни обстоятелства.
Комисията констатира, че във връзка с представени справки за предходен период, обсъдени на заседание на 28.10.2014 г. /Протокол № 35/28.10.2014 г., т. 5/ е провела дискусия и е преценила, че е необходимо допълване на представяната информация с броя на новоразпределените и броя на приключените дела на всеки от следователите за статистическия период с оглед установяване на ефективността от дейността им. 

Като взе предвид проведената на 28.10.2014 г. дискусия

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Във връзка с решението си по Протокол 35/28.10.2014 г., т. 5.3, прави следното уточнение: под „новоразпределени дела” се разбират дела, които за първи път отиват при конкретния следовател и това не включва:
- възобновено дело, било на производство при същия следовател;
- върнато дело от съда, което е разследвано от същия следовател;
- върнато на следователя дело, приключено с мнение за прекратяване от същия следовател, след отмяна на постановлението за прекратяване на наказателно производство;
- дело, заведено в регистъра на досъдебните производства с нов номер, ако под стария номер е разследвано от същия следовател.
1.2. Допълва решението си по т. 5.3 от 28.10.2014 г., като изисква представяната информация да съдържа освен новоразпределени дела и броя на приключените дела за отчетния период за всеки от следователите. 
1.3. Изпраща настоящото решение на директора на НСлС, за сведение.

2. ОТНОСНО: Обсъждане на подготвителни действия за изготвяне на анализ на натовареността на военните съдилища и военните прокуратури с оглед статистическите данни за 2014 г. и във връзка с решение на ВСС от 6 февруари 2014 г. /Протокол № 6, доп.т. 19.10./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

С оглед оптимизиране на процеса по изготвяне на анализ на натовареността на военните съдилища и военните прокуратури да се изиска чрез главния прокурор  от аналитичния отдел на ВКП анализ на натовареността на реорганизираните прокуратури и съпоставка на статистическите данни за периодите 1 април 2014 – 31 декември 2014 г. и 1 април 2013 – 31 декември 2013 г.

3 ОТНОСНО: Проект на Годишен план за дейностите на Комисията по анализ и отчитане степента на натовареност на органите на съдебната власт за 2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Приема за запознаване представения Проект на Годишен план за дейностите на Комисията по анализ и отчитане степента на натовареност на органите на съдебната власт за 2015 г. и дава възможност всеки от членовете на комисията до следващото заседание да представят предложения за включване на допълнителни действия.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ